
MEGÁLLAPODÁS
fővárosi önkormányzati vagyon ingyenes használatba adásáról

amely létrejött:
egyrészről Budapest Főváros Önkormányzata (székhely: 1052 Budapest, Városház u. 9-11., törzsszám: 735638, adószám: 15735636-2-41, statisztikai számjel: 15735636-8411-321-01; képviseli: Tarlós István főpolgármester), mint használatba adó (a továbbiakban: Önkormányzat),
másrészről a Fővárosi Állat- és Növénykert (székhely: 1146 Budapest, Állatkerti út 6-12., törzsszám: 490650, adószám: 15490658-2-42, statisztikai számjel: 15490658-9104-322-01, képviseli: Prof. Dr. Persányi Miklós főigazgató), mint használatba vevő (továbbiakban: Állatkert) - a továbbiakban együttesen: Szerződő Felek – között az alulírott helyen és napon az alábbiak szerint:
I. Előzmény

1.) A Fővárosi Közgyűlés határozata (1. számú melléklet) szerint a Honvédelmi Minisztérium Hadtörténeti Intézet és Múzeuma által felajánlott 453134114007 HETK azonosítójú, HR 01-89 egyedi azonosítójú, UAZ-469 típusú terepjáró gépkocsi, mint állami vagyonba tartozó vagyontárgy ingyenes önkormányzati tulajdonba adásáról szóló megállapodás (2. számú melléklet) megkötésére került sor a Magyar Nemzeti Vagyonkezelő Zrt.-vel és a Honvédelmi Minisztériummal.

2.) Az I/1. pontban szereplő megállapodás értelmében, a megjelölt terepjáró gépkocsi tulajdonjogának ingyenes átruházására került sor az Önkormányzat részére.

II. Szerződés tárgya

1.) A Fővárosi Közgyűlés határozata alapján (3. számú melléklet) a Fővárosi Önkormányzat a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) számú Főv. Kgy. rendelet 45. § (7) bekezdése értelmében, az I.1. pontban megjelölt terepjáró gépkocsit ingyenesen használatba adja a Fővárosi Állat-és Növénykert részére, közfeladatainak ellátásához.

2.) Használatba vevő jelen megállapodás aláírásának napjától, az I.1. pontban megjelölt terepjáró gépkocsit közfeladatának ellátására használatba veszi.

3.) Szerződő felek a nemzeti vagyonról szóló 2011. évi CXCVI. törvény (a továbbiakban: Nvtv.) 11. § (10) bekezdésében foglaltakra tekintettel rögzítik, hogy használatba vevő az Nvtv. 3. § 1.pont ac) alpontja alapján átlátható szervezetnek minősül.

III. Szerződő felek jogai és kötelezettségei

1.) Használatba vevő kijelenti, hogy az I.1. pontban megjelölt terepjáró gépkocsit kizárólag a helyi önkormányzatokról szóló 1990. évi LXV. törvény 63/A. § n) pontjában meghatározott közművelődési tevékenység (állat- és növénykert, természetvédelmi terület működtetése), mint közfeladat ellátására használja.

2.) Használatba vevő kijelenti, hogy a megállapodás tárgyát képező gépjárművet megtekintett és megvizsgált állapotban veszi birtokba. Szerződő felek megállapodnak, hogy a birtokba adásról jegyzőkönyvet vesznek fel.

3.) Használatba vevő a birtokbavételt követően köteles a gépjárművet rendeltetésszerűen használni, saját költségén fenntartani, állagát megóvni és viselni valamennyi a használattal összefüggésben felmerülő költséget.

4.) Használatba vevő felelős minden olyan kárért, mely a rendeltetésellenes vagy szerződésellenes használat következménye.

5.) Használatba vevő vállalja, hogy minden év december 31. napjáig beszámol Budapest Főváros Önkormányzata Gazdasági Bizottságának az ingyenes használatba adott, I.1. pontban megjelölt terepjáró gépkocsi hasznosításáról.


IV. Megállapodás hatálya és megszüntetése

1.) Szerződő felek jelen megállapodást az aláírás napjától határozatlan időre kötik.

2.) Szerződő felek rögzítik, hogy jelen megállapodás megszüntetésére a mindenkor hatályos Polgári Törvénykönyv rendelkezéseinek megfelelően kerülhet sor, a másik félhez címzett, igazolt módon eljuttatott, egyoldalú nyilatkozattal.

3.) Használatba vevő jelen megállapodás bármely okból történő megszűnése, megszüntetése esetén, azzal egyidejűleg köteles az I.1. pontban megjelölt terepjáró gépkocsit használatba adó részére, rendeltetésszerű használatra alkalmas állapotban visszaadni.


V. Egyéb rendelkezések

1.) Jelen megállapodást Szerződő Felek annak áttanulmányozása és értelmezése után, mint akaratukkal mindenben megegyezőt írták alá. Kijelentik továbbá, hogy jelen megállapodás annak aláírása napján lép hatályba. Ha az aláírások nem ugyanazon napon történnek, a hatályba lépés időpontja a legutolsó aláírás napja.

2.) Jelen megállapodásban nem szabályozott kérdésekben Szerződő felek a Ptk. és a vonatkozó jogszabályok rendelkezéseit tekintik irányadónak.

3.) Jelen megállapodás 4 eredeti példányban készült, és 3 számozott oldalból áll. A megállapodásból 2 példány az Önkormányzatot, 2 példány az Állatkertet illeti meg.

Szerződő felek a jelen megállapodást – elolvasás és értelmezés után – mint akaratukkal mindenben egyezőt jóváhagyólag írták alá.

